
Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

2. napirendhez

Tárgy:
Beszámoló a felnőtt háziorvosi körzetek 2016. évi munkájáról 
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.
A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.
Jelen előterjesztés keretén belül kérem a háziorvosi körzetek beszámolóinak szíves megtárgyalását és elfogadását.
…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete Dr. Molnár Tímea háziorvos beszámolóját az I. sz. háziorvosi körzet 2016. évi munkájáról elfogadja.
Határidő: azonnal
Felelős: polgármester
…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete Dr. Fábián Gábor Péter háziorvos beszámolóját az II. sz. háziorvosi körzet 2016. évi munkájáról elfogadja.
Határidő: azonnal
Felelős: polgármester
…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete Dr. Pesti László háziorvos beszámolóját az III. sz. háziorvosi körzet 2016. évi munkájáról elfogadja.

Határidő: azonnal
Felelős: polgármester
Sülysáp, 2017. április 20.

Horinka László s.k.


polgármester
1. számú melléklet

Sülysáp Város I. számú családorvosi körzetének éves beszámolója
2016

Tisztelt Polgármester Úr!

Tisztelt Képviselő Testület!

Sülysáp Város I. számú családorvosi körzetének ellátója a területi ellátási kötelezettségi szerződésben álló Országos Tisztifőorvosi Hivatal. 

Az Országos Tisztifőorvosi Hivatal által a gyógyító feladat ellátására kinevezett orvos, jelen beszámoló megírója, Dr.Molnár Tímea, akinek személyét a Sülysáp Város képviselő testülete, testületi ülés keretén belül, a pályázati anyag áttekintését követően szavazással fogadta el.

A körzet személyi állománya: 

· Dr.Molnár Tímea orvos; 

· Hostyinszkiné Ecseri Ibolya körzeti OKJ-s ápoló;

· Porcs Adrienn védőnő. 

A körzet napi tevékenysége a következőkből áll:

· a praxisba bejelentett biztosítottak háziorvosi alapellátása;

· be nem jelentett biztosítottak és a biztosítással nem rendelkezők ambuláns, ill. sürgősségi ellátása;

· együttműködés a különböző kormányszervekkel;

· várandós gondozás, tanácsadás;

· közegészségügyi és járványügyi feladatok végzése, pl. védőoltások beadása, stb.;

· OEP utalványozás (táppénz, közgyógyellátás, útiköltség igényléshez igazolás kiadása, stb.);

· hatósági tevékenység (lőfegyvertartási-, gépjármű vezetői alkalmasságok kiadása, stb.);

· prevenció, betegségek megelőzését célzó szűrővizsgálatok, oktatás, tanácsadás, környezeti nevelés, egészségnevelés, stb;

· a háziorvosi alapellátási tevékenység helyszíne a Losonczi utca 1/a. sz. alatti önkormányzati tulajdonú rendelő, esetenként a beteg otthona, illetve közterület, üzlet, hivatali helyiség is lehet. Az épület szerkezetileg elöregedett, felújításra szorul, hasonlóképpen a betegellátás helyszínét képező vizsgáló helyiség is (a falak festésre, a PVC padló cserére szorul, a vizes blokk hasonlóképpen elavult), és a váró is (télen rendkívül hideg, nyáron viszont egészségtelenül levegőtlen és roppant meleg).

· a laborvizsgálatokhoz szükséges vérvételt Hostyinszkiné Ecseri Ibolya körzeti nővér végzi mindhárom háziorvosi körzet részére. 2016-ban hetente kb.21-25 mintavétel történt. 2016 év első napjától a keretet megszigorították, heti csupán csak 3 x 7 mintavétel lehetséges. A sürgős vérvételek esetenként kivételt képeznek, így a heti 21 mintavétel néha a megengedettnél magasabb lesz.

A sülysápi betegek fekvőbeteg ellátását a Bajcsy-Zsilinszki Kh végzi, az egyéb szakellátásokat a gyömrői, monori szakrendelők, ill. a Főváros egyéb kórházai látják el.  

A személyi változáson kívül felszereltségi változás is történt: a rendelő műszerparkja vérnyomásmérő készülékekkel, vérsűrűség és vizeletvizsgáló laborkészülékekkel, az artériás és vénás keringés vizsgálatára alkalmas Doppler készülékkel, 24 órás vérnyomás-monitorozásra alkalmas készülékkel és számos kézi, ill. egyszerhasználatos eszközzel is bővült. Rendelkezünk továbbá Transz Telefonikus EKG rendszerrel is, aminek nagy előnye egyrészt az, hogy betegeink EKG felvételei elektronikusan is rögzítésre kerülnek, bárhol (tehát a beteg otthonában is), bármikor előhívhatóak, visszanézhetőek, követhetőek, másrészt pedig az, hogy a felvételeket pár másodpercben belül kardiológus is kielemzi, sz. e. szakorvosi tanáccsal lát el abban az esetben, ha kardiológiai kérdésről van szó. A telefonikus konziliáriusi elérhetőség 24 órás. A rendelő gyógyszeres ellátottsága is kimagasló. Az utazás anyagi, fizikai és lelki megterhelés csökkentésének érdekében, valamint azért, hogy a családok integritását ne bontsuk meg a hosszas kórházi bentfekvésekkel, rendelői körülmények között, vagy éppen a beteg otthonában infúziós kezeléseket is szép számmal vállaltunk.

A rendelési idő, a lakosság által már hosszú ideje megszokott „régi”rendelési időhöz, és a kollégák rendelési idejéhez alkalmazkodva, megváltozott.  A jogszabályban előírt heti 15 óra rendelési idő helyett heti 20 órában látjuk el betegeinket a Losonczi utcai rendelőnkben.

2016.04.06-án 1872 bejelentett lakos tartozott az I. sz. praxis állományába (19 év felettiek összesen 1865 fő).  A mai napon, 2017.04.10-én a létszám több, mint 100 fővel nőtt: praxisunkba bejelentett betegeink száma: 1977.

Rendelési időben megjelentek 2016-ban: 8323 eset.

Rendelőn kívüli ellátások 2016-ban: 123 eset.

Fekvőbeteg gyógyintézetbe utalások száma 2016-ban: 98 eset.

Szakrendelésre utalások: diagnosztika: 1455 eset / egyéb-szakkonzultáció: 1057 eset.

A diagnosztikus és szakkonzultációs esetek száma kissé magasabbnak tűnhet az előző évben tapasztaltnál. Ennek oka az, hogy Tiba doktornő váratlan és tragikus halála utáni időszakban betegeink akut ellátása ugyan a szakma szabálya szerint megtörténtek, de gondozásuk már a rám maradt feladatok közé lettek sorolva.  Mindez idő és energiaigényes munka volt. A vizsgálatra való várakozási idő ennek tükrében hosszabb volt a megszokottnál. Tervezzük az internetalapú időpontfoglaló felület létrehozását is a gördülékenyebb betegellátás érdekében.

Meglepően nagy viszont a magasvérnyomás betegségben szenvedők köre, férfi: nő arány közel 1:2. A kiírt terápiát fegyelmezetten tartók száma magas, megfelelő az együttműködési készség. A vérnyomások sikeres rendezése hűen tükrözi a befektetett energiát. 

A statisztikai adatok alapján az előző évvel összevetve egyéb különösebb változás nem figyelhető meg, kiugró egészségügyi, járványügyi jelenség nem volt tapasztalható.
Sülysáp, 2017. április.10.

Dr. Molnár Tímea


a Losonczi utcai I. sz. körzet családorvosa

2. számú melléklet

Beszámoló háziorvosi tevékenységről 2016.


Az elmúlt esztendőben praxisunk 2 alkalommal is szervezett a lakosság számára (mindhárom körzetet érintően) csontritkulás szűrést, reumatológus szakorvos bevonásával. A kiszűrt, csonttörés szempontjából rizikós betegeket kiszűrtük, megfelelő kezelésüket elindítottuk. Idén is tervben van hasonló szűrővizsgálat megszervezése, remélhetőleg ismét 2 alkalommal.


A daganatos megbetegedések folyamatosan emelkedő tendenciát mutatnak továbbra is. A krónikus betegségben szenvedő betegek gondozása folyamatosan zajlik, korszerű készítmények alkalmazásával. A korszerűtlen készítmények folyamatosan lecserélésre kerülnek.


A gyógyszerpiaci verseny eredőjeként a gyógyszerárak továbbra is folyamatosan tovább csökkentek. A betegek szélesebb rétege tud kedvezőbben hozzájutni a felírt készítményekhez. A kezelést azonban megnehezíti, hogy ugyanazt a hatóanyagot majd’ minden hónapban más néven kaphatják meg.


Praxisunk a tavalyi évben is oktató praxisként is működött, szintén 1 szakdolgozó jelöltet képezhettünk. Idén is várjuk az egészségügyi hallgatókat.


A megnövekedett várólistákat, orvoshiányt tekintve a betegeknek sok esetben a gyors, akár pár napon belül elérhető privát képalkotó vizsgálatokat is (UH, RTG, CT, MRI) végző magánrendeléseket is felajánjuk. 


A rendelőnkben bevezetésre került a korszerű véralvadásgátló kezelést monitorozni képes ún. INR mérő készülék. A betegek aktuális állapotát így helyben ellenőrizni tudjuk, és szükség esetén a terápiát azonnal módosítani tudjuk, nem kell a szakrendelőbe elfáradniuk, a lelettel meg vissza, nem kevés időt eltöltve.


2016. esztendőben továbbra is számos új, az elhízással kapcsolt cukorbetegséget, magasvérnyomás betegséget szűrtünk ki, és kezdtük el a betegek kezelésének beállítását. Egyre emelkedőben a lisztérzékenységgel, tejcukor érzékenységgel és az inzulinrezisztenciával küzdő betegek száma.


A frissen felfedezett pajzsmirigy betegségek továbbra is emelkedő tendenciát mutatnak.


A tavaly kezdődött influenza szezonra jellemző volt, hogy számos szövődménnyel kellett számolnunk, számos esetben alakult ki tüdőgyulladás.
2016.01.01-06.30-ig én láttam el az akkor súlyos betegségben szenvedő Dr. Lieszkovszky István tápiószecsői háziorvos praxisát.


Mellékelem a rendelésem statisztikai mutatóit.

Sülysáp, 2017.04.09.


_____________________________


Dr. Fábián Gábor Péter


háziorvostan, foglalkozás-egészségügyi szakorvos
Gondozási statisztika
2016.01.01 - 2016.12.31

Gondozási kör

30-40
41-50
50-60
60-70
70-
Össz.

01B Hypertonia 
Férfi

0
2

3
17
51
76
102
71
322

Nő

0
0
0
6
36
84
134
126
386
02A Gyermek szív és érrendszeri betegség 
Férfi

0
0
0
0
0
0
0
1
1

Nő 

0 
0 
1 
0 
0 
0 
0 
0 
1

02B ISZB 
Férfi 

0 
0 
0 
0 
2 
12 
34 
25 
73

Nő 

0 
0 
0 
0 
2 
7 
31 
44 
84

03B Diabetes mellitus 
Férfi 

0 
0 
2 
3 
8 
32 
48 
30 
123

Nő 

0 
0 
0 
5 
8 
18 
51 
39 
121

Légzőszervi betegségek 
Férfi 

0 
2 
13 
11 
9 
12 
16 
3 
66

Nő 

0 
0 
5 
14 
20 
17 
16 
15 
87

05A Gyermek mozgásszervi kórállapot 
Férfi 

0 
0 
0 
0 
0 
0 
0 
0 
0

Nő 

0 
0 
0 
0 
0 
1 
0 
0 
1

05B Mozgásszervi kórállapot 
Férfi 

0 
0 
1 
5 
6 
16 
33 
31 
92

Nő 

0 
1 
3 
2 
14 
23 
65 
73 
181

06B Daganatos betegségek 
Férfi 

0 
0 
0 
0 
2 
5 
5 
10 
22

Nő 

0 
0 
0 
1 
2 
9 
12 
13 
37

07B Pszichiátriai betegségek
Férfi 

0 
0 
1 
3 
4 
5 
9 
2 
24

Nő 

0 
0 
2 
1 
4 
13 
16 
5 
41

Alkoholbetegség 
Férfi 

0 
0 
0 
0 
0 
4 
10 
3 
17

Nő 

0 
0 
0 
0 
0 
1 
1 
0 
2

Artériás betegségek 
Férfi 

0 
0 
0 
0 
1
 0 
7 
8 
16

Nő 

0 
0 
0 
0 
0 
3 
4 
6 
13

Egyéb endocrin betegségek 

Férfi 

0 
0 
2 
0 
0 
2 
2 
2 
8

Nő 

0 
0 
2 
6 
8 
9 
16 
8 
49

Egyéb keringési betegség 
Férfi 

0 
0 
0 
3 
1 
0 
2 
4 
10

Nő 

0 
0 
0 
0 
0 
3 
1 
2 
6

Epebetegségek 
Férfi 

0 
0 
0 
1 
0 
2 
5 
4 
12

Nő 

0 
0 
0 
2 
1 
9 
10 
14 
36

Érzékszervi veszélyeztetett 
Férfi 

0 
0 
0 
0 
0 
0 
0 
0 
0

Nő 

0 
0 
0 
0 
0 
2 
0 
1 
3

Fejlődési rendellenesség 
Férfi 

0 
0 
1
0 
3 
0 
0 
0 
4

Nő 

0 
0 
0 
0 
1 
1 
1 
0 
3

Haematológiai betegségek 
Férfi 

0 
0 
0 
0 
0 
0 
1 
1 
2

Nő 

0 
0 
0 
1 
0 
1 
1 
1 
4

Haematoonkológiai, immun veszélyeztetett 
Férfi 

0 
0 
0 
0 
0 
0 
0 
0 
0

Nő 

0 
0 
0 
0 
0 
1 
0 
0 
1

Húgyuti betegségek 
Férfi 

0 
0 
0 
2 
2 
8 
17 
11 
40

Nő 

0 
0 
0 
0 
5 
6 
6 
9 
26

Idegrendszeri veszélyeztetett 
Férfi 

0 
0
 0 
0 
0 
0 
0 
0 
0

Nő 

0 
0 
0 
0 
1 
0 
0 
0 
1

Májbetegségek 
Férfi 

0 
0 
0 
1 
0 
2 
7 
2 
12

Nő 

0 
0 
0 
0 
1 
0 
1 
1 
3

Neurológiai betegségek 
Férfi 

0 
0 
2 
2 
2 
2 
6 
1 
15

Nő 

0 
1 
3 
1 
4 
7 
10 
5 
31

Pancreas betegségek 
Férfi 

0 
0 
0 
0 
0 
1 
4 
0 
5

Nő 

0 
0 
0 
0 
0 
0 
1 
1 
2
Tápcsatorna betegségei 
Férfi 

0 
1 
3 
8 
6 
7 
16 
7 
48

Nő 

0 
0 
1 
2 
7 
13 
22 
15 
60

Vénás betegségek 
Férfi 

0 
0 
0 
0 
1 
1 
6 
3 
11

Nő 

0 
0 
0 
0 
3 
10 
17 
12 
42

Összesen 
Férfi 

0 
5 
24 
42 
72 
113 
139 
80 
475

Nő 

0 
2 
17 
32 
76 
128 
175 
140 
570

3. számú melléklet

2016. ÉVI HÁZIORVOSI BESZÁMOLÓ

SÜLYSÁP III. HÁZIORVOSI KÖRZET

DR. PESTI LÁSZLÓ

Tisztelt Képviselő testület!
2010. július 1.-től vagyok a Sülysáp III. háziorvosi praxis háziorvosa.

Munkámat az Országos Egészségbiztosítási Pénztárral kötött szerződés alapján, területi ellátási kötelezettséggel végzem.

Asszisztensnőm Polenyikné Jurás Erzsébet, védőnő Zemenné Jurás Katalin.

A rendelő jól felszerelt. Az ÁNTSZ által előírt alapfelszerelés megvan.

Van két számítógép, EKG, sürgősségi táska, ABPM, vérnyomás monitor, laryngeális tubus, és van már hordozható oxigén palack is.

Egyedül a bútorzat jelent gondot, amely az Önkormányzat tulajdonában van. Több évtizedes szekrényeink vannak, amelyek a sok megőrzendő kartonnal, leletekkel már megteltek. Van közöttük olyan régi is, hogy szinte már nem nyitható, nem használható. Cseréjük, illetve bővítésük feltétlenül szükséges. Az újabb leleteket már nem tudjuk hol elhelyezni. A törvény pedig 5 éves megőrzést ír elő, így egy bizonyos szint felett selejtezni sem lehet. A cseréhez a tisztelt testület segítségét fogom kérni. A felmérés, árkalkuláció bekérése már megtörtént. Sajnos a praxis finanszírozásából erre nem telik. Pár évvel ezelőtt nyertem el pályázaton pénzt számítástechnikára, oxygén palackra, de bútorzat cseréjére pályázat nem volt, és jelenleg sincs.

Asszisztensnőmmel a továbbképzéseket rendszeresen végezzük. Az előírt tanfolyamokat elvégeztük.

A praxishoz bejelentkezett betegek száma december 31.-én 1788 fő volt.

15-18 éves 50, 19-24 éves 161, 25-34 éves 244, 35-44 éves 369, 45-54 éves 287, 55-64 éves 264, 66-74 éves 219, 75 felett 194 fő. Közülük 792 férfi, 996 nő.
A 14 éven aluliak ellátását teljes egészében a gyermekorvosok végzik.
A teljes betegszámból 100 – 110 beteg között mozog Az Estikék Ápolási Intézmény betegszáma. Az intézmény betegeit harmadik éve kezelem, de tavaly óta már a praxisomhoz tartoznak. Ez sok plusz adminisztrációval, és egyéb munkával jár. Heti 3 alkalommal vizitelek ott, valamint a sürgős eseteket minden nap ellátom. Az adminisztrációs terhek csökkentése miatt olyan hálózatot építettünk ki, ahol a számítógépek össze vannak kötve egymással.

Az összes beteg ellátás tavalyhoz képest nőtt. Ennek fő oka az Estikék Otthon, másrészt pedig a pénteki napokon Dr. Molnár Tímea akut betegeit is elláttam.

Az összes beteg ellátás tavaly 11 286 volt. Ebből a rendelésen megjelentek száma 11 321 volt, rendelőn kívüli sürgős hívás lakáson 65 volt.

Halott 97 fő volt, (túlnyomó részben az otthonban) elköltözöttek száma 55 volt.
Szakrendelésre küldött beteg diagnosztikus céllal (EKG, labor, RTG stb) 1 424 fő, szakkonzultációra 1 281 fő. Fekvőbeteg gyógyintézetbe 173 beteget küldtem.

Ápolónő összesen 560 ápolási esetet látott el, ebből lakáson 103 történt.

A kiemelten kezelt betegségcsoportok közül néhány adat: Rosszindulatú daganatos betegek száma 97, vér és vérképzőszervi beteg 206, cukorbeteg 608 fő, epilepszia 29 fő, magas vérnyomás beteg 779 fő, szív beteg 541 fő, asthma 76 fő, mozgásszervi betegek 809 fő.
A tavalyi évben 132 influenza elleni védőoltást adtunk be, ami több, mint az előző évi. Ezt a mennyiséget az ÁNTSZ-től térítésmentesen kaptuk, és az oltás beadásáért sem kértünk pénzt a lakosságtól. Az oltások száma az országos átlag felett volt, de a kívánt mértéket nem érte el.

Jogosítvány érvényesítése 129 alkalommal történt.
Szűrővizsgálatok folyamatosan történtek: alkoholizmus, cardiovasculáris szűrés, EKG, cukorbetegség, emlővizsgálat, gyomor-bélrendszeri vérzés, magas vérnyomás, pajzsmirigy betegség, ideggyógyászati betegség, szemészeti betegség, mentális fejlettség, mozgásszervi betegség, méhnyakrák szűrés, veseműködés szűrése, életmód szűrés és érzékszervek szűrése történt.

Ezek mind egyedi szűrések, a napi betegszám, a lehetőségek függvényében történnek. Fő eszközük a labor vizsgálat, és a fizikális vizsgálat, valamint a hozott szakorvosi leletek áttekintése.

Jelenleg szervezett, műszeres érvizsgálatra való szűrés van folyamatban, amelyre az érintett lakosság csoportot behívjuk.

Az előzetesen megbeszélt betegellátások száma folyamatos. Naponta 10 percenként van előjegyzés, közben az akut betegek ellátása érkezési sorrendben történik. Ez alól a kedd délutáni rendelés a kivétel. Ekkor a munkából jövő dolgozókat fogadjuk elsősorban, ez alól kivétel természetesen az akut panasszal jelentkező fiatal, nyugdíjas.

